Jehofa o gakolola jaana: “Tsela ke e. Tsamayang ka yone.” (Isaia 30:21) E ntse e le mokgele wa me go latela kgakololo eno fa e sa le ke kolobediwa dingwaga di le 60 tse di fetileng. Ke ne ka tlhomelwa mokgele ono bogologolo ke sekao sa batsadi ba me, ba e neng e le bafaladi go tswa kwa Italy, mme ba fitlha ba nna kwa Cleveland, Ohio, U.S.A., ka 1921. Fa ba le koo ba ile ba godisa bana ba le bararo, nna, nkgonne e bong Mike le nnake e bong Lydia. 9 Makgolokgolo a dingwaga morago ga foo, Jehofa o ne a ikana gape gore o tla diragatsa ditsholofetso tse di umakilweng fa godimo, fa a ne a romela Moshe go ya go bua le ditlogolwana tsa ga Aborahame, tse ka nako eo e neng e le makgoba kwa Egepeto. (Ekes. 6:6-8) Fa Modimo a bua ka tiragalo eo o ne a re: “Mo letsatsing la fa ke tlhopha Iseraele, . . . ke ne ka tsholetsa seatla sa me ke ba ikanela, gore ke tla ba ntsha mo lefatsheng la Egepeto ke ba isa kwa lefatsheng le ke neng ke tswa go le ba tlholela, le le elang mashi le tswina ya dinotshe.”—Esek. 20:5, 6.